[{"text_idx": "#000001", "text": "En la lasta semajnfino de novembro la KER-Ekzamena Centro de UEA kunlabore kun Edukado.net okazigos la 10an Tutmondan Ekzamentagon pri la Ekzamenoj lau\u0306 la Komuna Eu\u0306ropa Referenckadro (KER). C\u0302iuj aliaj estis sukcesaj arang\u0302oj, kiuj signife kontribuis al tio, ke g\u0302is nun jam 2558 atestiloj estas disdonitaj al la sukcesintoj, kiuj devenas el 81 landoj: edukado.net/ekzamenoj/kandidatoj."}, {"text_idx": "#000003", "text": "La ekzamenoj estos je c\u0302iuj KER-niveloj, B1, B2, C1 kaj ec\u0302 je C2. La KER-Ekzamena Centro de UEA proponas kaj skribajn kaj parolajn ekzamenojn, sed lokoj, kie ankorau\u0306 ne estis KER-ekzameno, eble unue okazigu nur skribajn partojn, por kiuj ne necesas teknikaj\u0302oj, kiel ekz-e retkonekto. Sciu, ke en la sama tempo eblos trapasi ankau\u0306 rete ekzamenon, sed nur je C2-nivelo."}, {"text_idx": "#000005", "text": "Peto de sesio eblas g\u0302is la 15a de septembro: edukado.net/ekzamenoj/formularo. Poste necesas aligi la kandidatojn. Por tio restos unu monato. La 15an de oktobro finig\u0302os la alig\u0302periodo, kiam la KER-Ekzamena Centro de UEA kunlabore kun Edukado.net produktos kaj sendos la testojn kaj faros la necesajn teknikajn kontrolojn."}]